CELEX: 62019TN0103
Language: fi
Date: 2019-02-20 00:00:00
Title: asia T-103/19: Kanne 20.2.2019 — Mende Omalanga v. neuvosto

15.4.2019   
            
            
               FI
            
            
               Euroopan unionin virallinen lehti
            
            
               C 139/84
            
         
      Kanne 20.2.2019 — Mende Omalanga v. neuvosto
      (asia T-103/19)
      (2019/C 139/85)
      Oikeudenkäyntikieli: ranska
      
         Asianosaiset
      
      
         Kantaja: Lambert Mende Omalanga (Kinshasa, Kongon demokraattinen tasavalta) (edustajat: asianajajat T. Bontinck, P. De Wolf, M. Forgeois ja A. Guillerme)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 10.12.2018 annetun neuvoston päätöksen (YUTP) 2018/1940 siltä osin kuin sillä pysytetään kantajan nimi päätöksen 2010/788/YUTP liitteessä II olevassa 11 kohdassa
               
            
                  —
               
               
                  kumoamaan 10.12.2018 annetun neuvoston täytäntöönpanoasetuksen (EU) 2018/1931 siltä osin kuin sillä pysytetään kantajan nimi asetuksen (EY) N:o 1183/2005 liitteessä I a olevassa 11 kohdassa
               
            
                  —
               
               
                  toteamaan, että päätöksen 2010/788/UYTP 3 artiklan 2 kohdan a alakohdan ja asetuksen (EY) N:o 1183/2005 2 b artiklan 1 kohdan a alakohdan säännökset ovat lainvastaisia
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste perustuu puolustautumisoikeuksien loukkaamiseen, mukaan lukien perusteluvelvollisuuden, jonka avulla voidaan arvioida toimenpiteiden oikeellisuutta ja taata todellinen oikeussuoja, loukkaaminen, sekä oikeuden tulla kuulluksi loukkaaminen.
               
            
                  2)
               
               
                  Toinen kanneperuste perustuu ilmeiseen arviointivirheeseen, joka koskee kantajan osallistumista toimiin, jotka estävät yhteisymmärrykseen perustuvan ja rauhanomaisen ratkaisun vaalien järjestämiseksi Kongon demokraattisessa tasavallassa.
               
            
                  3)
               
               
                  Kolmas kanneperuste perustuu oikeuden yksityiselämään ja suhteellisuusperiaatteen loukkaamiseen.
               
            
                  4)
               
               
                  Neljäs kanneperuste perustuu Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta 20.12.2010 annetun neuvoston päätöksen 2010/788/YUTP (EUVL 2010, L 336, s. 30) 3 artiklan 2 kohdan a alakohdan ja tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18.7.2005 annetun neuvoston asetuksen (EY) N:o 1183/2005 (EUVL 2005, L 193, s. 1) 2 b artiklan 1 kohdan a alakohdan säännösten soveltumattomuuteen. Tältä osin kantaja väittää, että näissä artikloissa määritellyn kaltainen oikeudellinen arviointiperuste, johon kantajan nimen sisällyttäminen kyseisiin luetteloihin perustuu, loukkaa unionin toimien ennustettavuuden periaatetta ja suhteellisuusperiaatetta, koska sillä annetaan neuvostolle mielivaltainen ja vapaa harkintavalta.